Cuneiform Tablet Kt 92/k 313 (AKT 11a 106)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bí-ma um-ma a-ḫu-wa-qar šu-ḫu-bu-ur il₅-we-da-ku ù i-šar-be-lí-ma a ma-lá té-er-tí-kà 10 GÚ URUDU SIG₅ a-na-kam kà-ni-ší-e né-gu₅-ur-ma i-na e-ri-qí-im ù-bu-lu-ni-ku-um a-ma-kam 12.33333 GÍN KÙ.BABBAR dí-in-šu-nu-tí ša ki-ma PUZUR₄-a-šur 6.25 GÍN KÙ.BABBAR li-dí-nu-šum ša ki-ma šu-ḫu-bu-ur 2.5 GÍN KÙ.BABBAR li-iš-qú-lu-ni-šum ŠU.NÍGIN 0.33333 ma-na 1 GÍN KÙ.BABBAR a-na kà-ni-ší-e ša ḫa-ra-na-tim šu-qú-ul 3 i-lá-tù-um URUDU ku-nu-ku-kà e-ri-qú-um ku-a-tí i-za-za-ku-um a-na-kam PUZUR₄-a-šur 5 ma-na URUDU a-na ú-ku-ul-tí-šu-nu ig-mu-ur 5.66666 ma-na URUDU a-na e-ri-qí-im ni-iš-qú-ul